cyanic-selkie/wikianc huggingface dataset:
Ballerup kommune
Idrett
Midt i Ballerup kommune ligger Ballerup Idrætsby, som er et område på om lag 4 kvadratkilometer som rommer en rekke idrettsanlegg for både profesjonelle idrettsutøvere og mosjonister. Området har blant annet flere fotballbaner, Ballerup Stadion, flere friidrettsbaner og Ballerup fodboldstadion, det såkalte BIF-huset som er forsamlingshuset til Ballerup Idræts forening, Top Danmark Center (Top Danmark Hallen), svømmehallen East Kilbride Badet, en egen dykker-svømmehall, en sykkelbane i Ballerup Super Arena og flere golfbaner.
8. serierunde i Premier League 2007/08
8. serierunde i Premier League 2007/08 begynte 29. september klokka 13:45 med Manchester City mot Newcastle. Senere på dagen ble det spilt det sju andre kamper. Dagen etter spilte Everton mot Middlesbrough og 1. oktober spilte Tottenham Hotspur mot Aston Villa.
Barentssekretariatet
Barentssekretariatet er et interkommunalt selskap eid av Nordland og Troms og Finnmark fylkes­kommuner. Barents­sekretariatets primær­oppgave er å støtte norsk-russiske samarbeids­prosjekter i norsk og russisk del av Barentsregionen. Det er Utenriksdepartementet som hvert år bevilger rundt 30 millioner kroner til Barents­sekretariatet som brukes til prosjekt­finansiering av norsk-russiske samarbeids­prosjekter. Siden 1993 har Barentssekretariatet vært med og finansiert av over 3,000 norsk-russiske samarbeids­prosjekter. Barents­sekretariatet er også et kompetansesenter på norsk-russisk samarbeid og bistår både offentlige og private aktører med hjelp innenfor relaterte tema.
Knut Erling Granaas
Knut Erling Granaas (født 21. april 1967 i Asker) er en norsk kjelkehockeyspiller. Han er målvakt.
Barentssekretariatet
Sekretariatet ble opprettet i oktober 1993, for å fungere som sekretariat for Norges periode som formannskap i Barentsregionen (1993–1995). Sekretariatet fortsatte driften som et prosjekt under Utenriks­departementet, inntil det i 1999 ble det overtatt av de tre nordligste fylkes­kommunene som et inter­kommunalt selskap. Barentssekretariatets hovedkontor ligger i Kirkenes. I tillegg har sekretariatet kontor i Murmansk, Arkhangelsk og Naryan Mar. I november 2022 besluttet selskapet å legge ned kontorene i Russland som følge av landets invasjon av Ukraina.
Knut Erling Granaas
Han mistet begge beina i en trafikkulykke, og begynte å konkurrere i kjelkehockey i 1992.
Barentssekretariatet
Barentsnews/BarentsObserver
Nettstedet BarentsObserver ble først etablert som internettbasert nyhetstjeneste i oktober 2002 under navnet Barentsnews av journalist Atle Staalesen i Kirkenes. I september 2003 skiftet nettstedet navn til BarentsObserver. Fra 2005 til 2015 ble BarentsObserver drevet av Barentssekretariatet. I oktober 2015 sluttet alle ansatte i BarentsObserver og startet det uavhengige nyhetsnettstedet The Barents Observer. BarentsObserver ble som en konsekvens nedlagt som nyhetsstjeneste.
BarentsObserver.com var en åpen internettbasert nyhetstjeneste med nyheter om og fra Barentsregionen. Nettstedet publiserte nyheter fra Norge, Sverige, Finland og Russland. Nyhetsnettstedet BarentsObserver ble ikke redigert ikke etter Redaktørplakaten.
Oppsigelsessaken 2015
Konflikten og oppsigelsessaken fikk stor oppmerksomhet i norske medier og reaksjoner fra de norske presseorganisasjonene Norsk Redaktørforening og Norsk Journalistlag.
Live from the Battle in Seattle
Live from the Battle in Seattle er den eneste albumutgivelsen av antiglobaliseringsbandet No WTO Combo og ble gitt ut i 2000 etter at bandet slo opp. Bare to av sangene ble lagd av bandet. De andre sangene er hentet fra Jello Biafras tidligere band, Dead Kennedys, og fra DOA. Det første sporet er en tale av Jello Biafra.
Rullestein
En rullestein er en kule- eller eggformet stein som er skapt av havets bevegelser. Den er oftest av en hard steinsort som gneis eller granitt, som er finkornet nok til at ingen større innslag av hardere krystaller stikker ut.
Jimmy Chamberlin
Jimmy Chamberlin (født 10. juni 1964) er en amerikansk produsent og musiker og er trommeslager i The Smashing Pumpkins.
Rullestein
Rullestein dannes vanligvis der havet står rett på en større samling av istidsmorene med stein i passende størrelse til at de blir liggende og rugle/rugge og gnisse mot naboen og samtidig bli snudd litt etter litt til alle sider er berørt mange ganger. Prosessen tar sannsynligvis noen hundre år, selv om de som kjenner strendene ofte er forbauset over hva bare et par høststormer kan få til.
Rullestein dannes flere steder i Norge, blant annet på Jæren, Herdla, ved Tanafjorden og i Åna-Sira og Unstad.
Carlos Amigo Vallejo
Carlos Amigo Vallejo (født 23. august 1934 i Medina de Rioseco ved Valladolid i Spania, død 27. april 2022 i Guadalajara) var en spansk biskop. Han var en av den katolske kirkes kardinaler, og erkebiskop av Sevilla.
Bakgrunn
Han begynte å studere medisin ved det medisinske fakultet i Valladolid, men snart etter forlot han studiene og sluttet seg til fransiskanerne (Ordo Fratrum Minorum – O.F.M.). Han studerte filosofi i Roma og psykologi ved Sentraluniversitetet i Madrid.
Prest
Han ble presteviet i 1960. Deretter fortsatte han studiene i Roma. I Madrid utførte han pastoralt arbeid og studerte videre, og han ble professor i filosofi, naturfag og antropologi i ulike utdanningssentre. Han ble i 1970 provinsial for fransiskanerprovinsen Santiago.
Biskop
Han ble i 1973 utnevnt til biskop av Tanger i Marokko av pave Paul VI (1963–78). Han ble bispeviet av kardinal Marcelo González Martín av Toledo; medkonsekrerende var erkebiskop Felix Romero Menjibar av Valladolid og erkebiskop Francisco Aldegunde Dorrego, emeritus av Tanger.
Ved flere anledninger opptrådte han som megler for å løse konflikter mellom landene i Maghreb og Spania. Han oppmuntret også til etablering av sentre til fremme av muslimske kvinner. I hans tid som biskop av Tanger ble det opprettet diplomatiske forbindelser mellom Den hellige stol og Marokko.
Han ble i 1982 utnevnt til erkebiskop av Sevilla av pave Johannes Paul II. Han ble kreert til kardinal i 2003.
Hans aldersbetingede avskjedssøknad fra erkebispestolen i Sevilla ble innvilget av pave Benedikt XIII den 5. november 2009.
MF «Sognefjord»
MF «Sognefjord» er en bilferge bygget i 1984 for Fylkesbaatane i Sogn og Fjordane (senere Fjord1 Fylkesbaatane). «Sognefjord» ble bygget av Trønderverftet som byggenummer 52. Ferja tilhører nå Fjord1 og er reserveferje i Nordfjord. Hun ligger for det meste ved kai i Måløy.
Simon Andersen
Simon Andersen (født 15. desember 1969 i Sandefjord) er en norsk skuespiller som kanskje er mest kjent fra rollen som karakteren Roy i den norske såpeserien Familiesagaen De syv søstre. Han er også kjent for å parodiere skuespillerinnen Wenche Foss. I «Det gode selskap» (2004) parodierte han i tillegg til Wenche Foss blant annet Liv Ullmann og Kurt Nilsen.
Han har spilt i en rekke revyer og cabareter. Andersen startet i sin første cabaret på Den Stundesløse i Bergen: Deng, Divaen og Dukken. Han var konferansier for Vinnerkonferansen i Stavern i 2007 og 2008. Han har blant annet vært engasjert ved Riksteateret, ABC-teateret, Hordaland teater, TV2 og NRK. Han har drevet produksjonsselskapet «Hittebarna» sammen med Stig-Werner Moe.
Arne Lindtner Næss
Arne Lindtner Næss (født 19. desember 1944) er en norsk skuespiller, regissør, TV-produsent og manusforfatter. Han har hatt flere film- og tv-roller. Mest kjent er han kanskje som Frode Birkeland i TV-serien Familiesagaen De syv søstre på TV 2.
Lindtner Næss kommer fra en familie av skuespillere og scenekunstnere. Han er sønn av Randi Lindtner Næss, bror av skuespiller Berit Søder, og far til regissør og manusforfatter Peder Hamdahl Næss. Han er videre fetter til skuespiller Lasse Lindtner, nevø av skuespiller Lothar Lindtner, og svoger av Rolf Søder.
Filmografi (Film og TV)
{| cellpadding="2" cellspacing="2" border="0" style="width: 100%;"
Cetshwayo kaMpande
Cetshwayo kaMpande, også bare kjent som Cetshwayo (Cetawayo, Cetewayo, Cetywajo eller Ketchwayo; uttalt []) (født ca. 1826, død 8. februar 1884) var zulukonge fra 1872 til 1879.
Cetshwayo var sønnen til zulukongen Mpande, som var Shakas halvbror. Han beseiret og drepte den yngre broren Mbuyazi i 1856 og ble deretter zuluenes effektive hersker, men kunne ikke innta tronen, siden faren fortsatt var i live.
Han var zuluenes leder under zulukrigen og var den siste kongen over det selvstendige Zuluriket.
Hvete
Hvete er verdens mest utbredde kulturplante, fra Trøndelag til Sørøya på New Zealand, og i Kina fra havnivå til over 4000 m i Tibet. Hvete utgjør 40-50 % av kaloriene i kosten i land fra Nord-Afrika til Sentral-Asia, og har preget kulturen i disse landene i tusenvis av år. Hvete er nummer tre i produksjon, etter mais og ris. Hvetens store fortrinn framfor andre kornarter, er bakeegenskapene til gjæra brød. Hvete er den viktigste kornarten i verdenshandelen, pris og tilgang er av stor politisk betydning. Hvete er en av de viktigste jordbruksvekstene i Norge. I år med god vekstvilkår, dekker den norske hveten ca. 70 % av det totale forbruket av norsk brødmel.
Botanikk og slektskap
I likhet med andre grasarter har hvete ikke «frø» i botanisk forståelse, men en frukt, en karyopse, med flere cellelag fra morplanta utenpå det egentlige frøskallet. Alle disse lagene blir fjernet som kli ved polering (ris) eller maling og sikting (hvete-, rug- og byggmel).
Hveteslekta (Triticum) er ganske ung og stammer fra Midtøsten, Kaukasus og Vest-Asia, der den for ca. 7 millioner år siden skilte lag med den nær beslektede slekta Aegilops (bukkekorn). Begge tilhører stammen Triticeae som også omfatter rug (Secale) og bygg (Hordeum). De har en felles stamfar med 7 kromosomer i et «ur-genom». Basis kromosomtall i genomet er 7. «Ur-genomet» har med tiden blitt noe forskjellige. Kolonnen med «genom» har derfor ulike bokstaver: A, B eller D.
Domestisering og utbredelse av hvete
Hveteslekta hører hjemme langs det indre Middelhavet. For å forstå domestiseringa, må man se på klimaet der. Etter en varm periode for 12 -15 000 år siden med åpne eikeskoger og flerårige gras, ble klimaet i Yngre Dryas (12 900 år siden) brått kjøligere, tørrere og årstidspreget med sterke svingninger i varme og nedbør. Den gamle skogsvegetasjonen gikk ut og lot plassen bli åpen for arter som kunne kolonisere seg raskt. Mange arter i Triticeae var godt utstyrt til denne situasjonen. Selvbefruktning gjorde at vellykkede genotyper kunne reprodusere seg effektivt uten endringer.
Artene var som preadapterte til menneskeskapte jordbruksmiljø. Fra sanking til dyrking var det en gradvis overgang. Det samme gjaldt domestiseringen som innebar genetiske endringer i disse villplanteegenskapene. Ulempen var de harde skala som bare lot seg fjerne med oppvarming på steinheller. Dette førte til at de måtte ha utstyr som ble tungt å flytte på. Det skapte ei interesse for å bli bufaste, noe som igjen åpnet for å måtte finne kornet i nærheten av boplassen.
Enkorn var en av de første kornartene som ble domestisert (8500–8100 f.Kr.). Vill enkorn har en nordlig utbredelse fra Tyrkia til Iran. DNA-mønsteret tyder på domestisering i Karacadag-fjella mellom Eufrat og Tigris i dagens Tyrkia.(14) Enkorn er diploid med 14 kromosomer og har oftest svak bakeevne (svake glutenprotein). Dyrket enkorn har seig aksstilk, dvs. den har mistet den naturlige frøspredningen. Derimot har kornet fastsittende agner som må bli avskalet før maling.
Den første dyrkede tetraploide emmer, T. turgidum ssp. Dicoccum ble domestisert på samme tiden som enkorn og trolig i samme området. Emmer har harde, fastsittende agner, men nakne former må ha oppstått ganske snart. Begge har en økologisk begrenset utbredelse tilpasset det varme klimaet langs Middelhavet. Emmer spredde seg raskt og ble ved siden av bygg, et hovedkornslag i oldtiden. I Egypt holdt emmer stand som hovedkorn fram til Alexander den stores invasjon i 332 f.Kr. De andre underartene av T. turgidum har alle en mer avgrenset historisk rolle, men noen har et oppsving i dag som «urkorn» i helsekostbutikker
Enkorn er funnet i utgravningene på Landa i Forsand i Ryfylke fra den varme tida i bronsealderen (1500-500 f.Kr.). Det eldste bevarte norske kornet er emmer funnet i en husvegg på Kråkerøy ved Fredrikstad, og den var et av hovedkornslagene i bronsealderen.
Spelt ble dyrket i Norden sammen med emmer. Spelt forsvant gradvis etter mellomalderen, og brødhveten tok over. I Alpene har spelten overlevd pga. en økologisk tilpasning. Den gir også en særskilt smak i brød, men den har svak gluten.
Likevel førte brødhvetens større krav til vekstmiljø til at den ble en mindre viktig vekst enn bygg, havre og rug, og den var dyrere å kjøpe. Så sent som omkring 1900 utgjorde hveten bare noen få prosent av kornarealet i Norden og Tyskland. Det 20. hundreåret ble hvetens store gjennombrudd som dominerende kornart, takket være oversjøisk import fra Amerika og Australia. Hveten har trengt langt inn i tradisjonelle rugbrødsområde og er i ferd med å gjøre det samme i riskulturene i Asia.
Høst- og vårformer
De ville artene i hveteslekta er høstformer tilpassa middelhavsklima, dvs. de spirer om høsten, overvintrer og modner før sommeren blir for varm og tørr. De må altså gå i hvile, tåle frost og kunne vente med ny vekst til frostfaren er over om våren. Til dette har de tre gensystem. Det første er for å oppfatte daglengda (fotoperiodisme). Kortere dager er et bremsesignal, mens lange dager om våren tilsier vekst. Det andre er å ha et kuldebehov (vernalisering). Først etter en kuldeperiode vil veksten komme i gang igjen om våren. For det tredje må plantene tåle den frosten som kan forekomme på voksestedet (frosttoleranse).
Vårformer oppstår ved at kuldebehovet faller bort. Vårhvete har utvidet hvetedyrkingen til områder der vintrene er for harde og somrene gunstige. Av den samla norske produksjonen er ca. 23 % høstsådd (gj.sn. 2011 – 2015).
Bruksområde
Ca. 10 % av verdensproduksjonen er durumhvete, resten er brødhvete. Spelt, emmer, kamut m.fl. betyr forsvinnende lite i omfang, men har hatt et oppsving som alternative «gamle kornslag».
Brødhvete består av ca. 70 % stivelse, ca. 10–13 % protein, ca. 2 % fett og ca. 15 % vann. Durum har et høyere innhold av protein, i gjennomsnitt på 16 %, og er tradisjonelt brukt til brød i f.eks. Sør-Italia. Likevel er kvaliteten på proteinet dårligere enn hos brødhvete. Derimot har den alltid såkalt harde korn, en glassaktig hard frøhvite som gir melet en litt grynet struktur. Dette gir sterk evne til å absorbere vann og holde på formen under koking. Durum blir derfor på andre språk ofte kalt hard hvete, og er derfor i første rekke egnet og brukt i ugjærede produkter som pasta, couscous, bulghur og semulegryn. Durum som brukes til pasta har en sterk gul farge.
Norskdyrket hvete har oftest høyt proteininnhold fordi brødkvaliteten er tillagt stor vekt. Norske møller ønsker et proteininnhold på 13 % i kornet, noe som kan være vanskelig å oppnå. Grensa for fôrkorn og lavere pris er 11,3 %. Ofte må en tilsette importert høyproteinhvete for å få den ønskede kvaliteten. Norsk brød er så grovt at proteininnholdet må være høyt for å få brødet luftig. Bonden prøver å oppnå høyt proteininnhold ved å gi noe nitrogengjødsel seint i vekstsesongen.
Glutenintoleranse eller cøliaki er en autoimmun sykdom der nedbrytingsprodukt fra gluten fører til at epitelcellene i tynntarmen blir brutt ned og gir en betennelsesreaksjon. Det fører så til svekka næringsopptak og en lang rekke smertefulle reaksjoner i kroppen. Dette rammer fra 0,5-2 % av befolkingen. Tallet av registrerte tilfeller har blitt 2- til 4-doblet de siste 50 årene. Dette er langt færre enn de som opplever å ha problem med hveteprodukter, og årsakene til dette er lite kjent.
Produksjon
Hvete er den mest dyrkede planta i verden. Den er sådd på 30 % av all jord med korn. Den forsyner 18 % av kaloriene på verdensbasis og 20 % av proteinet. Gjennomsnittsforbruket er på 65 kg per person, mens i Midtøsten og Vest-Asia ligger det på det doble av dette. Fram til 1900-tallet var over 80 % trolig vanlig i mange land.
Hvete-produksjonen på verdensbasis ble femdobla fra 1900 til 2000 fra ca. 120 millioner tonn til 586 millioner tonn. Den første halvdelen av hundreåret skrev 80 % av dette seg mest fra økende dyrkingsareal, men siden 1955 ble avlinga pr. arealenhet den avgjørende faktoren. Den Grønne Revolusjonen med nye hvetesorter tilpasset bedre tilgang på gjødsel og med en vid geografisk tilpassing, førte til ei to- til tre-dobling i produksjonen i årene fram til 1990. Dette la grunnlaget for de stadig fallende prisene på hvete i tida 1965-2008.
Den største hveteprodusenten i verden er EU, mens på landsbasis ligger Kina øverst fulgt av India, og USA og Russland bytter om tredjeplassen. Hvete alene utgjør over 40 % av verdensmarkedet og ligger nå på ca. 150 mill. tonn. Egypt importerer som regel mest, og landene fra Nord-Afrika til Vest-Asia tar 1/3 av verdensmarkedet. Dette er land der årsveksten svinger sterkt. India har en viss eksport, mens Kina har en økende import pga. stigende brødforbruk. Det er regnet med at Asia vil trenge å importere 40 millioner tonn i 2030.
Norsk hveteproduksjon utgjør nå ca. 27 % av kornproduksjonen i Norge og blir dyrket på 720 920 da, en eventyrlig vekst siden 1960. Da var det nesten ikke norsk mel i brødet, mens det nå i år med gode vekstvilkår kan være opptil 70 % norsk. Vesentlige faktorer som har ført til dette, er at bøndene har fått nye sorter med kortere og stivere strå som egner seg for maskinell høsting med skurtresker. Videre tåler de langt bedre å stå ute i våte høster uten aksgroing, dvs. at kornene spirer i akset og stivelsen blir brutt ned. Videre har også bakeindustrien vist stor tilpasningsvilje til å bake brød med en endret kvalitet sammenlignet med den gangen da all hveten var importert.
Store lendemuskel
Store lendemuskel (musculus psoas major) er en muskel hos mange virveldyr og hos mennesker.
Den ligger foran bakre ende av 12. ribbe og prosessene ut på sidene av virvlene i korsryggen og på siden av de samme ryggvirvlene. Muskelen går forover langs kanten av det lille bekken, foran fremre kant av bekkenbenet, like foran hoftekula, og fester seg på lårbenet femur ved den nedre/mindre trokanter. Muskelen er en av hovedmusklene til å bøye i hofteleddet.
Denne muskelen danner indrefileten og er en av de møreste musklene på slakt. Det er derfor det dyreste kjøttet.
Otis Redding
Otis Ray Redding jr. (født 9. september 1941, død 10. desember 1967) var en innflytelsesrik soulsanger og låtskriver fra USA. Han er mest kjent for bestselgeren «(Sittin' On) the Dock of the Bay».
Biografi
Redding ble født i den lille byen Dawson i Georgia. Da han var fem år, flyttet han med familien sin til Macon i Georgia. Der sang han i kor i Vineville Baptist Church. I tenårene ble han en lokal kjendis, etter han hadde vunnet den lokale talentkonkurransen 15 ganger på rad.
I 1960 begynte han å turnere i Sørstatene med Johnny Jenkins and The Pinetoppers. Det samme året ga han ut sin første plate, «She's All Right» og «Shout Bamalana», med denne gruppen, under navnet Otis and The Shooters.
I 1962 gjorde han sin første store inntog i musikkindustrien ved å synge inn sangen «These Arms of Mine» sammen med Johnny Jenkins. Otis hadde selv skrevet balladen. Låten ble en mindre hit.
Otis skrev mange av sangene sine selv, noe som var uvanlig på den tiden. Han skrev ofte sammen med Steve Cropper.
Et drøyt halvår før han døde, besøkte Otis Oslo. 7. april 1967 holdt han konsert i Njårdhallen. Konserten ble filmet av NRK, med producer Johnny Bergh i spissen, og det norske opptaket har i nyere tid blitt gitt ut på DVD i USA.
Otis Redding og seks andre omkom, da flyet de reiste med, styrtet i Lake Monona i Madison i Wisconsin 10. desember 1967. Ben Cauley, som var medlem av Otis Reddings reserveband The Bar-Kays, var den eneste som overlevde styrten. Han hadde sovet få sekunder før flyet krasjet, og han husket at han så bandmedlemmet Phalon Jones se ut av vinduet og si «Oh, no!». Cauley løsnet setebeltet sitt og husker til slutt at han var i det iskalde vannet, mens han klamret seg fast til en pute for å holde seg flytende. Årsaken til ulykken er aldri blitt nøyaktig kjent.
Alyson Stoner
Alyson Rae Stoner (født 11. august 1993 i Toledo i Ohio) er en amerikansk barneskuespiller. Hun er blant annet kjent for sin rolle i filmen Cheaper by the Dozen. Hun har også vært bakgrunnsdanser for Missy Elliott og Eminem.
Yining (by)
Yining (kinesisk: 伊寧 伊宁, pinyin: Yíníng; uighur: غۇلژا Gulja) er en by og et byfylke  i den autonome region Xinjiang (Sinkiang) i det vestlige Kina. Den er hovedstad i Det autonome prefektur Ili Kasak. Befolkningen anslås (2004) til 334 000.
Alyson Stoner
Stoner er i tillegg med i serien Zack & Codys søte hotelliv og filmene Camp Rock og Camp Rock 2. Hun er også kjent for å ha stemmen til Isabella i animasjonsserien Phineas og Ferb.
Otis Redding
Biografi
Redding ble gravlagt på sin private ranch i Round Oak i Georgia.
Yining (by)
Yining ble inntatt av russerne i 1871 under Yakub Begs selvstendige styre av Kashgaria. Det var her den sino-russiske Kuldja-traktaten ble inngått i 1851, som åpnet området for handel. Byen ble tilbakeført til Kina i 1881. Yining ligger ved Ili-elven i Dzungaria-bassenget, nær grensen mot Kasakhstan, og om lag 390 km vest for Ürümqi.
Otis Redding
Biografi
«(Sittin' on) the Dock of the Bay» ble spilt inn tre dager før Reddings død. Låten ble berømt året etter, og den ble Reddings første nr. 1 singel og hans første låt som solgte en million. Den har en annen stil enn hans tidligere låter.
Yining (by)
Yining har et viktig jordbruksmarked for regionen, og er dalens kommersielle senter. Området har også frukthager. I gamle dager var det kjent for sin handel med te og kveg. Jern og kull utvinnes i området.
Otis Redding
Biografi
På den norske VG-lista lå låten i ni uker med en andreplass som beste plassering. Albumet med samme navn lå på lista i 16 uker med en tredjeplass som beste. Også samleplata History of Otis Redding var på lista noen uker.
George Hamilton Seymour
George Hamilton Seymour (født 21. september 1797, død 2. februar 1880) var en britisk diplomat.
Otis Redding
Biografi
I 1989 ble Redding innvotert i Rock and Roll Hall of Fame.
Nykonservatisme i Kina
Nykonservatisme i Kina (kinesisk: 新保守主义) er en bevegelse i Folkerepublikken Kina som oppsto i begynnelsen av 1990-tallet. De kinesiske nykonservative hevder at fremskritt oppnåes best gjennom gradvise reformer av samfunnet, i motsetning til revolusjoner og raske omskiftninger. Bevegelsen er basert på ideer fra Edmund Burke og har blitt beskrevet i vesten av Joseph Fewsmith. Annet enn ved navnet så har ikke bevegelsen noen forbindelse med nykonservative i USA og Europa. Kinesisk nykonservatisme kan kalles form for konservatisme, selv om den ideologisk er forskjellig fra «tradisjonell konservatisme».
Otis Redding
Diskografi
Med plasseringer i USA (US) og Storbritannia (UK).
Nykonservatisme i Kina
Den nykonservative bevegelsen i Kina er støtter i hovedsak dagens regime, men er kritiske til det revolusjonære aspektet ved kommunistpartiet. I motsetning til regimet er de kinesiske nykonservative nøytral i forhold til marxismen og skeptisk til Mao Zedong, grunnlegger og i lang tid leder av Folkerepublikken Kina.
Sett fra kinesiske nykonservatives perspektiv var «det store spranget», «kulturrevolusjonen» og «Tiananmenprotestene i 1989» feilgrep fordi de prøvde å endre samfunnet med revolusjonære virkemidler.
Tonespråk
Tonespråk er språk der informasjon om tone er en del av den leksikalske representasjonen ved i det minste noen leksemer eller realisering av i det minste noen grammatiske trekk. Det blant annet skandinaviske fenomenet tonelag minner om tone, men skiller seg fra tone ved bare å være realisert i trykksterke stavelser, der tone blir realisert både i trykksterk og trykksvak posisjon.
Yining (by)
Samferdsel
Kinas riksvei 218 begynner her. Den løper til Ruoqiang, også i Xinjiang.
BRA (musikkgruppe)
B.R.A. var et prosjekt Ulf Risnes, Bjarne Brøndbo og Åge Aleksandersen hadde på midten av 1990-tallet. Gruppa opplevde stor suksess på salgslista i 1997 da de ga ut en single-plate med navnet Snørosa sammen med Nidarosdomens Guttekor. Navnet B.R.A. er satt sammen av den første bokstaven i etternavnet til hver av de tre medlemmene (Brøndbo, Risnes, Aleksandersen).
CMS
CMS er en forkortelse som blant annet kan vise til:
Yining (by)
Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Tonespråk
Et eksempel på tonespråk er det vestafrikanske språket joruba, som har ord som de nedenfor, der tonen stavelsene blir uttalt med, er det eneste som skiller ordene fra hverandre. Alle tre ordene kan skrives i en IPA-transkripsjon uten toner.
Mikhail Men
Mikhail Aleksandrovitsj Men (russisk: Михаил Александрович Мень) (født 12. november 1960 i Semkhoz, Russland) er den russiske oblasten Ivanovos guvernør, noe han har vært siden 23. desember 2005. Han er gift, og har to døtre.
Tonespråk
Tonene er markert ortografisk i joruba med aksenttegn. <´> viser høy tone; inten tegn viser midtre tone og <`> viser lav tone. Språknavnet illustrerer alle tre toner: jorùbá. En kan lese mer om toner i joruba i artikkelen jorubas tonologi.
Utbredelsen av tonespråk
Tonespråk finnes i alle verdensdeler, og trolig er om lag 60–70 % av språka i verden tonespråk. Eksempler på tonespråk er mandarin (Asia), joruba (Afrika), yukatansk maya (Amerika) og norsk og limburgsk (Europa).
Områder med spesielt mange tonespråk er:
Områder med bortimot total mangel på tonespråk er:
Dag Jørund Lønning
Dag Jørund Lønning (født 26. januar 1967) er en norsk sosialantropolog (professor dr. philos.) med spesiell interesse for menneskelig nyskaping. Lønning er rektor og professor i nyskaping og bygdeutvikling ved Høgskulen for Grøn Utvikling (tidligere Høgskulen for landbruk og bygdeutvikling), som ligger i Bryne i Rogaland.
Tonespråk
Grunnfrekvens, tonehøyde og (fonologisk) tone
Mennesket (i tillegg til en lang rekke andre dyrearter) oppfatter forskjeller i tonehøyde (engelsk pitch) i første rekke på grunnlag av varierende grunnfrekvens, f0. Jo høyere f0, jo høyere tone oppfatter vi. Grunnfrekvens er et akustisk fenomen, mens tonehøyde er et perseptuelt fenomen, og ingen av fenomenene er spesifikt knyttet til språk, i motsetning til fonologisk tone, eller tone, som vi skal kalle det her. Tone er en fonologisk kategori som skiller ord og ytringer fra hverandre.
Dag Jørund Lønning
Yrkesliv
Lønning har skrevet en rekke artikler og bøker om utviklingen i Midtøsten, kulturøkonomi, innlevingsøkonomi/opplevingsøkonomi, livet i matjorda, kulturarv, nyskaping og bygdeutvikling.
Tonespråk
Beskrivelse av toner
Dette avsnittet er en presentasjon av en del grunnleggende ideer knyttet til analysen av tonespråk. Ideene er eksemplifiserte i avsnittet Eksempler på tonespråk lenger nede.
Nivåtoner og konturtoner
Tradisjonelt har toner blitt klassifisert i (i) nivåtoner og (ii) konturtoner, og en har skilt mellom «nivåtonespråk» og «konturtonespråk».
«Nivåtonespråk»
Et «nivåtonespråk» har en distinktiv opposisjon mellom et sett toner som bare er ulike med tanke på tonehøyde, slik at et språk har to eller flere distinktive tonehøyder. De fleste har fra 2 til 4 distinktive tonehøyder, og det er uklart om det fins språk med 5. I IPA-transkripsjonen fins det symboler for fem ulike nivåer; vi har nummerert nivåene fra 1 til 5, der 1 er lavest og 5 høyest:
Dag Jørund Lønning
Yrkesliv
Lønning er kåret til Årets landbruksblogger 2014 og Årets bygdeprofil 2015 av Nationen sine lesere, og ble, som en av veldig få forskere, plassert på Nationen og Bondebladets liste over «de 100 mektigste i norsk landbruk» både i 2015, 2016 og 2017. I 2019 ble Lønning tildelt hedersprisen "Årets meitemark" av organisasjonen Økologisk Norge for sitt arbeid for livet i matjorda og et naturnært landbruk.
George Hamilton Seymour
Bakgrunn
Seymour ble født i Harrow, Middlesex, og var eldste sønn av Lord George Seymour (1763–1848, den sjuende sønn av Francis Seymour-Conway) og hans kone Isabella Hamilton (barnebarn av James Hamilton, 7. jarl av Abercorn).
Tonespråk
«Nivåtonespråk»
Med disse symbolene kan de fire joruba-ordene lenger oppe transkriberes slik:
I en IPA-transkripsjon setter man alternativt aksenttegn oppå en av bokstavene i enheten som har en spesiell tone:
George Hamilton Seymour
Karriere
Han ble først sendt til marinen, før han deretter ble sendt til Eton College, og i mars 1813 ble han utnevnt til Gentleman Usher Daily Waiter til George III. Han ble stipendiat ved Merton College, Oxford, og tok en bachelorgrad i 1818, før han fortsatte på en fil.kand i 1823.
Tonespråk
«Konturtonespråk»
Et «konturtonespråk» har distinktiv opposisjon mellom toner som skiller seg fra hverandre ved ulike tonebevegelser, for eksempel slik at språket har en jevn tone (som holder seg på samme nivå hele tiden), en stigende tone (som begynner som relativt lav og ender som relativt høy), og en fallende tone (som begynner som relativt høy og ender som relativt lav). Disse tre tonene skriver vi som [¯] (jevn), [ˇ] (stigende) og [ˆ] (fallende), for eksempel [ā], [ǎ] og [â]. Merk sammenhengen mellom symbolene [´], [`], [ˇ] og [ˆ]:
Toneanalyse
I moderne tonologi spiller skillet mellom nivåtoner og konturtoner en mindre rolle. Siden tidlig på 1970-tallet har det vært vanlig å analysere konturtoner som sekvenser av nivåtoner. Dersom et språk har tre konturtoner, (i) (høy) jevn, (ii) stigende og (iii) fallende, sier man at det har tonene (i) H, (ii) LH og (iii) HL, der H og L er forkortelser for høy tone og lav tone. Dette er grunnlaget for analysen [ˇ] = [`] + [´] og [ˆ] = [´] + [`] i forrige avsnitt:
George Hamilton Seymour
Karriere
Han hadde allerede i mars 1817 blitt utnevnt til attaché til det britiske gesandtskapet i Haag. Fra den gang ble hele hans karriere tilbrakt i diplomatiet. I desember 1819 ble han assistentsekretær og forfatter til daværende utenriksminister Lord Castlereagh, og Castlereaghs private sekretær i januar 1822. Han var også sammen med Castlereagh kort tid før hans selvmord i august 1822. I oktober 1822 ble han knyttet til Hertugen av Wellingtons spesielle oppdrag til Verona, Italia. Han ble sekretær i legasjonen i Frankfurt am Main den 18. august 1823 og ble overført den 6. september 1826 til Stuttgart, 28. desember 1827 til Berlin, og den 30. juli 1829 til Konstantinopel.
St. Kyrill og St. Method-universitetet i Skopje
St. Kyrill og St. Method-universitetet i Skopje (makedonsk: Универзитет Св. Кирил и Методиј во Скопје) er et universitet i Nord-Makedonia. Det er landets eldste og største universitet, og det ble grunnlagt i 1949. Det har i dag over 60 000 studenter, en faglig stab på 3 100 og består av 23 fakulteter, ti institutter og andre tilknyttede institusjoner.
George Hamilton Seymour
Karriere
Den 13. november 1830 ble Seymour utnevnt til diplomat i Firenze. I 1831 ble han sendt på et (mislykket) spesialoppdrag til Roma, der England ikke hadde noen fast representasjon på dette tidspunktet, for å prøve å overtale Pave Gregor XVI å ta en forsonlig linje overfor opprørerne i 1830–1831 og garantere for borgerrettighetene. Den 21. juli 1831 giftet han seg med Gertrude Brand (død 1883), som var tredje datter av Henry Trevor. De fikk fire sønner og tre døtre. Den 27. november 1835 ble han utnevnt til statsråd og fullmakt til det belgiske rettsvesen, der han deltok i forhandlingene hvor Belgias uavhengighet var endelig sikret. Den 10. desember 1846 ble han flyttet til Lisboa i samme ærend, og han representerte den britiske regjeringen gjennom store deler av perioden med opprør da den britiske makt støttet den portugisiske tronen.
Tonespråk
Toneanalyse
I moderne fonologi finner man i tillegg til H (høy tone) og L (lav tone) også forkortelsen M (midtre tone).
Et argument for denne analysen finner vi blant annet i shanghainesisk (se avsnittet om dette språket under Eksempler på tonespråk lenger nede), der en fallende leksikalsk tone, dvs. HL, kan realiseres som en høy tone på én stavelse og en lav tone på den neste, og en stigende leksikalsk tone, dvs. LH, kan realiseres som en lav tone på én stavelse og en høy tone på den neste. Dette skjer når den første stavelsen er trykksterk og den andre er trykksvak. På hausa, som også er omtalt under Eksempler på tonespråk, fins det mange eksempler på at ord mister en stavelse uten å miste tonene. Ordet som betyr «maursluker» har to varianter, en med tre stavelser og en med to stavelser. I varianten med tre stavelser, har de tre stavelsene tonene H-L-H. Når 2. stavelsen faller ut, får vi en tostavelsesvariant med tonemønsteret HL-H. Når H-L blir til HL, få vi en fallende tone:
Tonebærende enhet
Det er vanlig å hevde at tonespråk skiller seg fra hverandre med hensyn til hva som er den tonebærende enheten, det vil si hvilken fonologisk enhet som «bærer» tonene i språket. Dette blir kalt TBU, en forkortelse av engelsk tone-bearing unit «tonebærende enhet». Man skiller da mellom språk der TBU-en er stavelsen og språk der TBU-en er moraen. Dersom stavelsen er TBU, tillater språket konturtoner på en kort vokal; dersom moraen er TBU, tillater språket bare én tone per mora (μ), og dermed fins konturtoner bare på stavelser med mer enn én mora. At moraen er TBU, viser seg ved at det bare er stavelser med lang vokal, diftong eller koda som har konturtoner, mens stavelser med kort vokal og uten koda bare kan ha nivåtoner. Dersom et språk med moraen som TBU har stavelser som ma, maa, mai og man, har den første én mora og de tre siste to moraer hver. Her er ordene delt i moraer (μ):
Det er likevel ikke allmenn enighet om at tonespråka i verden virkelig kan deles inn i de med stavelsen som TBU og de med moraen som TBU. Duanmu (2009) hevder at ingen språk har konturtoner på kort vokal; i alle språk der det har blitt påstått at slikt finnes, mener Duanmu at korte vokaler blir forlenget for å gjøre plass til tonekonturen. Dersom han har rett, er moraen TBU i alle tonespråk.
George Hamilton Seymour
Karriere
Han døde den 2. februar 1880 i sitt hjem i London, og ble gravlagt i Kensal Green Cemetery. .
Tonespråk
Autosegmental fonologi
Doktoravhandlingen Autosegmental Phonology av John Goldsmith fra 1976 (Goldsmith 1976 i bibliografien) revolusjonerte tonologien med teorien autosegmental fonologi. Toneanalysen i denne artikkelen bygger på innsikter fra denne teorien, uten at det formelle apparatet er brukt.
Eksempler på tonespråk
En rekke sentrale fenomener i tonespråk er presentert i dette avsnittet, gjennom en presentasjon av tonespråk fra ulike deler av verden.
Mandarin
Mandarin hører til den sinittiske grenen av sinotibetansk. Standard mandarin har fire ulike leksikalske toner, T1–T4, som akustisk skiller seg fra hverandre med konturen og tonenivået til grunnfrekvensen. Det er vanlig å framstille tonene som i figuren til høyre. De fire ordene nedenfor illustrerer de fire tonene. De kinesiske tegnene før og etter skråstreken er henholdsvis forenklede og tradisjonelle tegn. I den kinesiske pinyin-transkripsjonen blir tonene skrevet med aksenttegn oppå en av vokalbokstavene, og aksenttegnene er valgt slik at de ligner på tonekonturene. Denne notasjonen skiller seg fra IPA; jf. artikkelen Mandarins tonologi.
I hovedartikkelen om mandarins tonologi finner man en fonologisk analyse av de fire tonene, en drøfting av trykksterke og tonebærende stavelser versus trykksvake og toneløse stavelser og en skildring av tonesandhi.
Kantonesisk
Kantonesisk hører til den sinittiske grenen av sinotibetansk. Kantonesisk har sju ulike leksikalske toner, T1–T7. Det kantonesiske tonesystemet skiller seg på flere viktige punkter fra det i mandarin. Blant annet mangler kantonesisk trykksvake, toneløse stavelser. For det andre må stavelsene deles i to typer:
I stavelser av type A skiller språket mellom seks (eller sju) toner, som illustrert i den venstre halvdelen av tabellen nedenfor, der de skrives med IPA-transkripsjon. Skillet mellom T1 og T7 er marginalt, og finnes ikke hos alle talere. I stavelser av type B (som ikke finnes på standard mandarin), skiller språket mellom bare tre toner, som vist i den høyre halvdelen av tabellen. I stavelsestype a finnes både nivå- og konturtoner, i stavelsestype b bare nivåtoner. I hovedartikkelen Kantonesisk tonologi finnes også en skildring av tonesandhi.
Shanghainesisk
Shanghainesisk, eller Shanghai-dialekten, er en variant av wu, et språk som hører til den sinittiske grenen av sinotibetansk. Framstillingen nedenfor bygger på Duanmu (2009: 112-128) og Yip (2002: 185-189). Fra en tonologisk synsvinkel må stavelsene i språket deles i tre grupper:
I stavelser som begynner med en ustemt obstruent, skiller språket mellom to leksikalske toner – en fallende tone HL og en høy, stigende tone MH. Stavelser som begynner med en stemt obstruent, har alle den samme leksikalske tonen – en lav, stigende tone LM. I stavelser som begynner med en sonorant, finner vi alle de tre leksikalske tonene i sitatformene. Duanmu (2009:125) understreker at både HL og MH er lavfrekvente, slik at stavelser som begynner med sonorant tenderer til å ligne stavelser som begynner med stemt obstruent. Derfor hevder Duanmu (2009) at shanghainesisk i hovedsak har et system med to leksikalske toner, HL og LH.
Akkurat som mandarin – men i motsetning til kantonesisk – skiller shanghainesisk mellom trykksterke og trykksvake stavelser. De trykksvake stavelsene mister alle spor av den leksikalske tonen, og den leksikalske tonen til den foregåande trykksterke stavelsen blir spredt utover begge stavelsene, med den første komponenten på den første og den andre komponenten på den andre. Detaljene er presentert i hovedartikkelen Shanghainesisk tonologi, der dette fenomenet er drøfta i lys av mobilitet og tonesandhi.
Hausa
Hausa, som hører til den tsjadiske grenen av den afroasiatiske språkfamilien, blir primært talt i Niger og Nigeria. Framstillingen nedenfor bygger primært på Newman (2000:597–614). I den standardiserte hausa-ortografien blir verken vokallengde eller tone markert. Her er skillet mellom korte og lange vokaler markert med enkel v. dobbel vokalbokstav. Toner er markert slik det er vanlig blant hausaforskere:
Dette kan illustreres med ordet manòomân «bøndene», der første stavelse (ma) har høy tone, andre stavelse (noo) har lav tone og tredje stavelse (mân) har fallende tone. Den fallende tonen forekommer bare på stavelser som inneholder to moraer, slik at moraen kan ses på som den tonebærende enheten. Akkurat som i kantonesisk har alle stavelser tone, og det finnes ikke noe skille mellom trykksterke og trykksvake stavelser.
I hovedartikkelen hausas tonologi er det en drøfting av tonesandhi, tonestabilitet (toner overlever om resten av en stavelse faller bort og neddrift (i deklarative setninger på hausa faller den absolutte tonehøyden fra begynnelsen til slutten, og det skjer i så stor grad at en lav tone tidlig i setningen kan ha en høyere absolutt tonehøyde enn en høy tone sent i setningen.
Hvidovre kommune
Hvidovre kommune er en kommune i Region Hovedstaden i Danmark. Frem til Kommunalreformen i 2007 lå den i Københavns amt.
Hvidovre ble dannet som kommune i 1858, og har fått endret grensene i 1901 og 1974. Den moderne kommunen ble dannet ved Kommunalreformen i 1970 av sognene: Avedøre Sogn (Smørum Herred), Hvidovre Sogn (Sokkelund Herred), Risbjerg Sogn (Sokkelund Herred) og Strandmark Sogn (Sokkelund Herred). Kommunen er uberørt av strukturreformens kommunesammenslåinger i 2007.
I kommunen ligger Nusrat Djahan, Nordens første moské, samt Hvidovre kirke fra 1150. Andre kjente bygninger i kommunen, er Hvidovre Hospital.
Kommunevalget i 2005
Ved kommunalvalget 15. november 2005 fikk kommunalbestyrelsen (kommunestyret) sosialdemokratisk flertall, med 49,1 % av stemmene. nest største parti ble Hvidovre-listen med 10,3 % av stemmene.
Byens borgmester gjennom 14 år, Britta Christensen, valgte i oktober 2007 å fratre som borgermester på grunn av helseproblemer, og overlot vervet til den yngre sosialdemokraten Milton Graff Pedersen.
Mandatfordelingen etter vaget ble:
Vennskapskommuner
Kommunen er vennskapskommune med Oppegård kommune i Norge.
Lohmar
Lohmar er en by som ligger i delstaten Nordrhein-Westfalen i Tyskland. Byen hadde 31 198 innbyggere i 2008.
Besart Berisha
Besart Berisha (født 29. juli 1985 i Priština, det daværende Jugoslavia) er en albansk landslagsspiller i fotball som nå spiller for Melbourne Victory. Han er angrepsspiller og han har spilt 14 landskamper, og scoret to mål, for.
Tidlig karriere
Berisha begynte sin karriere hos det tyske laget Tennis Borussia Berlin i 2003 der han var i bare et år, før han ble oppdaget av Hamburg SV. Etter å ha signert for de, ble han umiddelbart lånt ut til det danske Superliga-laget Aalborg Boldspilklub der han tilbrakte en periode uten spesielt stort hell, med bare 3 kamper og ingen mål. Sesongen etter ble han lånt ut til et annet dansk lag, der han skårte 11 mål på 31 kamper og ble lagets toppskårer den sesongen.
For 2006/2007-sesongen fikk han sjansen i Hamburg. Den 6. desember 2006 ble Berisha den første albaner som skårte i gruppespillet av Mesterligaen ved å skåre et mål mot CSKA Moskva på hjemmebane. Han spilte 12 andre kamper for laget denne sesongen, der han kom inn som innbytter 9 ganger.
Burnley
Den 3. juli 2007 kjøpte Burnley Berisha fra Hamburg SV for £340,000, dette etter hans imponerende forestilling for Albania mot det engelske England B-landslaget på Burnleys hjemmebane ground Turf Moor. Etter denne kampen ble flere europeiske klubber interessert i han men Berisha ble tilslutt signert på en treårs kontrakt, avhengig av arbeidstillatelse. Den ble gitt 3. juli 2007 og avtalen ble gjennomført.
Berisha ble satt utenfor 2007–2008 sesongen da han ble skadet i en landskamp mot. 10 måneder etter sin alvorlige kneskade, returnerte Berisha til fotballspilling i en vennskapskamp i USA mot Carolina Railhawks, der han ble byttet inn etter 71 minutter.
Rosenborg
8. august 2008 ble det bekrefet at Berisha gikk på utlån til trønderklubben ut året. Berisha debuterte 10. august 2008 i en seriekamp hjemme mot, og skårte to mål på tre minutter i andre omgang, før han etter 73 minutter ble byttet ut med Konan Ya. Rosenborg vant kampen 3–1.
Arminia Bielefeld
5. august skrev han under for den tyske klubben Arminia Bielefeld
Landslagsspill
Besart Berisha fikk albansk statsborgerskap i september 2006. Han spilte sin første kamp for Albania den 11. oktober 2006, mot. Han skårte sitt første landslagsmål for Albania den 25. mai 2007, i en vennskapskamp mot England B.
Sumter County (Alabama)
Sumter Countys totale areal er 2 365 km² hvorav 22 km² er vann. I 2000 hadde fylket 14 798 innbyggere. Administrasjonssenteret ligger i byen Livingston.
Fylket ble etablert i 1832 og har fått sitt navn etter general Thomas Sumter.
MF «Vågsøy»
MF «Vågsøy» er en bilferge bygget i 2009 for Fjord1 Fylkesbaatane. Fergen går i rutefart på strekningen Måløy–Oldeide.
Fra 1. januar 2020 vil den bli satt inn i sambandet Molde–Sekken.
«Vågsøy» ble bygget av Fiskerstrand Verft som byggenummer 62. Skroget ble bygget av Western Shipbuilding Yard, Klaipeda i Litauen.
Tangora Portal CMS
Tangora Portal CMS er et mye brukt verktøy for å publisere og vedlikeholde nettsteder, beregnet på små, mellomstore og store organisasjoner. Programvaren gjør det enkelt å opprette sider på internett, intranett, ekstranett og i nettbutikker.
Systemet er modulbasert og skiller innholdet fra strukturen for å forenkle vedlikeholdet. Systemet kan integreres med eksterne databaser og bygger på en kjerne som håndterer alle funksjoner som blir brukt.
Paramount Theatre
Paramount Theatre er et teater og konsertlokale i Seattle i Washington. Soundgarden spilte blant annet her i 1992. Bygget ble åpnet i 1922 og har i underkant av 3 000 sitteplasser.
Bøker
Ordet bøker kan sikte til ulike ting:
Jon Eikemo
Jon Eikemo (født på Breistein 30. november 1939) er en norsk skuespiller. Han debuterte på scenen i 1961, og hans filmdebut var i 1968 med filmen De ukjentes marked. Han fikk Spellemannprisen 1979 i åpen klasse for albumet Leser Jakob Sande og Norsk kulturråds ærespris for 2007 på NOK 500 000. Han er med i Amanda fra Haugesund i 2011.
Eikemo har vært ansatt ved Det norske teatret siden 1978, og har tidligere vært å se på Oslo Nye Teater (1975–78), Den Nationale Scene (1972–75), Nationaltheatret (1968–72), Det norske teatret (1966–67), Fjernsynsteatret (1964–65) og Riksteatret (1961–63).
Hvite engel
Hvite engel er et musikkalbum utgitt av Blått & Rått i 1997.
Newport (Rhode Island)
Newport er en by i Newport County i Rhode Island i USA med cirka 24,672 innbyggere (2010).
Guangyuan
Guangyuan (Forenklet kinesisk: 广元; tradisjonell kinesisk: 廣元; pinyin: Guǎngyuán; Wade-Giles: Kuǎng-yüán) er en by på prefekturnivå i provinsen Sichuan i det vestlige Kina. Befolkningen anslås (2004) til 223 000.
Kulturminner
Huangzeklosterets klippeskulpturer (广元千佛崖摩崖造像), Tusen-Buddha-klippeskulturene i Guangyuan (广元千佛崖摩崖造像) og Jianmen Shudao (剑门蜀道遗址) er oppført på Folkerepublikken Kinas liste over kulturminner.
Jernbane
Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.
Vei
Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.
Administrative enheter
Byprefekturet Guangyuan har jurisdiksjon over 3 distrikter (区 qū) og 4 fylker (县 xiàn).
Bristol (Rhode Island)
Bristol er en by i Bristol County i Rhode Island i USA med cirka 22 469 innbyggere (2000).
Umberto Tozzi
Umberto Tozzi (født 4. mars 1952 i Torino) er en italiensk popartist og komponist.
Hollandsch Diep
Hollandsch Diep (også: Hollands Diep, historisk navn: Buttervliet) er en elv i Nederland. Den ligger på grensen mellom provinsene Zuid-Holland i nord og Noord-Brabant i sør. Den er 905–2 070 m bred og 21 km lang, og er en viktig del av vannveien mellom Rotterdam og Antwerpen.
Beskrivelse
Hollandsch Diep oppstår ved Lage Zwaluwe der kanalen Nieuwe Merwede og elven Amer (som er fortsettelsen av kanalen Bergsche Maas) møtes, og er med det en del av estuaret til Rhinen og Maas. Nord for Hollandsch Diep ligger øyene Dordrecht og Hoeksche Waard. Mellom dem danner elven Dordtse Kil, som munner ut i Hollandsch Diep ved Moerdijk, en forbindelse til elven Oude Maas. Ved østsiden av Hollandsch Diep ligger naturreservatet Biesbosch. På vestsiden munner den ut i Nordsjøen via buktene Volkerak i sør og Haringvliet i vest. Både disse buktene og Hollandsch Diep er demt opp som en del av Deltaprosjektet.
Kryssing av elven
Ved Moerdijk knytter tre broer øyen Dordrecht sammen med Noord-Brabant. En for biler og sykler, en for vanlig jernbane og en for hurtigtogbanen HSL-Zuid. I vest ligger den kunstige øyen Hellegatsplein som et trafikknutepunkt og knytter sammen Hoeksche Waard (mot nord, via broen Haringvlietbrug), Goeree-Overflakkee (mot vest, via demningene Hellegatsdemningen) og Noord-Brabant (mot sørøst, via Volkerakdemningen).